Հ Ի Մ Ն Ա Վ Ո Ր ՈՒ Մ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2006 ԹՎԱԿԱՆԻ ՆՈՅԵՄԲԵՐԻ 16-Ի N 1708-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ 

1. ԱՆՀՐԱԺԵՇՏՈՒԹՅՈՒՆԸ

[bookmark: _Hlk64630549]  «Հայաստանի Հանրապետության կառավարության 2006 թվականի նոյեմբերի 16-ի N 1708-Ն որոշման մեջ փոփոխություներ և լրացում կատարելու մասին» Կառավարության որոշման նախագծի ընդունումը պայմանավորված է ՀՀ համայնքների տնտեսական և սոցիալական ենթակառուցվածքների զարգացմանն ուղղված Հայաստանի Հանրապետության պետական բյուջեից սուբվենցիայի տրամադրման գործընթացի արդյունավետության բարձրացման հետ։ 

2. ԸՆԹԱՑԻԿ ԻՐԱՎԻՃԱԿԸ ԵՎ ԽՆԴԻՐՆԵՐԸ

  «Հայաստանի Հանրապետության կառավարության 2006 թվականի նոյեմբերի 16-ի N 1708-Ն որոշման 2-րդ հավելվածով հաստատված կարգի /այսուհետ՝ Կարգ/ դրույթների համաձայն 2018 թվականից սկսած իրականացվում է համայնքների ենթակառուցվածքների զարգացմանն ուղղված սուբվենցիայի տրամադրման գործընթացը։ Այս տարիների ընթացքում պարբերաբար իրականացվել են Կարգում փոփոխություններ՝ նպատակ ունենալով բարելավվելու սուբվենցիայի տրամադրման գործընթացները։ 
Վերջին տարիների ընթացքում սուբվենցիոն ծրագրերի իրականացման ընթացքում ի հայտ են եկել խնդիրեր, որոնք ենթակա են կարգավորման ու հստակեցման, մասնավորապես՝ 
-Շատ հաճախ համայնքներից ներկայացվում են մեծ թվով ու ծավալով սուբվենցիոն փաթեթներ, որոնք ուսումնասիրվում, քննարկվում են ոլորտային գերատեսչություններում, Հանձնաժողովի նիստերում, սակայն իրականում համայնքներն ի վիճակի չեն լինում այդ ծրագրերն իրականացնել՝ ֆինանսական միջոցների ոչ ճիշտ պլանավորման և համակարգման կարողությունների բացակայության առումներով․ 
- Վերջին տարիների ընթացքում բացահայտվել են դեպքեր, որ սուբվենցիոն ծրագրով  կառուցվել կամ հիմնանորոգվել են օբյեկտներ, սակայն ինչ-ինչ պատճառներով շինարարության ավարտի փաստագրումը բավականին երկար ժամկետներով երակարաձգվել է և  դրանք չեն շահագործվել երկար ժամանակ․
- Սուբվենցիոն ծրագրերի իրականացման ընթացքում առկա են դեպքեր, որ համայնքները, ինպես նաև մարզպետների աշխատակազմերը ամբողջությամբ չեն կատարում Կարգի 4-րդ հավելվածով սահմանված մշտադիտարկման դրույթները, ինչը բացասական ազդեցություն է ունենում սուբվենցիոն ծրագրով իրականացվող աշխատանքների որակի  և պայմանագրերով սահմանված ժամկետների վրա․ 
- Նախորդ տարիներին իրականացված սուբվենցիոն ծրագրերի շրջանակներում առկա են բավականին մեծ թվով դեպքեր, երբ շինարարական կազմակերպությունը ներկայացնում է կատարողական ակտերը, սակայն դրանց հետագա գործողությունները՝ ՀՀ պետական բյուջեից համաֆինանսավորման նպատակով, ինչ-ինչ պատճառներով ձգձգվում են համայնքների կամ մարզպետարանների աշխատակազմերի կողմից, ինչը բերում է շինարարական աշխատանքների ընթացքի դանդաղեցմանն ու շինարարական կազմակերպությունների ֆինանսական ոչ կայունությանը։ 
- Դրա հետ մեկտեղ առկա են դեպքեր, երբ համայնքային բյուջեից և ՀՀ պետական բյուջեից համաֆինանսավորումն ամբողջությամբ հատկացվում է, բայց շինարարության ավարտի փաստագրումը, հետևաբար և օբյեկտի շահագործումը ձգձգվում է բավականին երկար ժամանակ։
-Միաժամանակ, կարևորելով հանրապետությունում սպորտի զարգացումը, առողջ ապրելակերպի ապահովումը, ինչպես նաև արվեստի, գեղարվեստի ու երաժշտական ուղղությունների զարգացումը՝ որոնք հստակ ամրագրված են նաև «Քաղաքացիական պայմանագիր» կուսակցության նախընտրական ծրագրում՝ որպես 2026-201 թվականների առանցքային անելիքներ, անհրաժեշտություն է առաջանում առանձնացնել մարզադպրոցների,  մարզական կենտրոնների, երաժշտական դպրոցների, արվեստի, գեղարվեստի, մանկական ստեղծագործության կենտրոնների կառուցման ուղղությունը՝ որպես առանձին ուղղություն, ինչպես նաև առանձնացել բնակելի շենքերի բակային տարածքների ուղղությունը, քանի որ այն շատ ժամանակ ընթանում է ճանապարհների հիմնանորոգման հետ։ 
- Ի կատարումն ՀՀ կառավարության 18․06․2026թ թիվ 24 արձանագրության 13-րդ կետի 1-ին ենթակետի հանձնարարականի, կարգում ավելացվել է նաև հանրային լողավազանների կառուցման ու հիմնանորոգման վերաբերյալ դրույթը։
-Ի կատարումն Ֆինանսատնտեսական նախարարական կոմիտեի 12․06․2026թ․ N ԿԱ/172-2026 արձանագրության 10․1 կետի հանձնարարականի՝ կարգում ներառվել է նաև յուրաքանչյուր սուբվենցիոն ծրագրի հայտի մեջ ծրագրի իրականացման դեպքում ակնկալվող ՀՀ պետական բյուջեից համաֆինանսավորման ժամկետների ու գումարի չափի վերաբերյալ  դրույթը։ 

3.  ՏՎՅԱԼ ԲՆԱԳԱՎԱՌՈՒՄ ԻՐԱԿԱՆԱՑՎՈՂ ՔԱՂԱՔԱԿԱՆՈՒԹՅՈՒՆԸ

Հանրապետության համայնքների տնտեսական և սոցիալական ենթակառուցվածքների զարգացումը հանդիսանում  է գերակա խնդիր:  ՀՀ տարածքային համաչափ զարգացումն ապահովելու`  ՀՀ համայնքների տնտեսական և սոցիալական ենթակառուցվածքների զարգացման նպատակով ՀՀ կառավարությունը 2018 թվականից նախաձեռնել է համայնքներին սուբվենցիաների տրամադրման գործընթացը:
  ՀՀ վարչապետի 2019 թվականի մարտի 19-ի թիվ 278-Ա որոշմամբ հաստատվել է  պետական բյուջեով նախատեսված սուբվենցիաներից բացի այլ սուբվենցիաներ ստանալու համար միջգերատեսչական հանձնաժողով ստեղծելու և նրա անհատական կազմն ու աշխատակարգը հաստատելու մասին որոշումը, որի նպատակն է անցում կատարել սուբվենցիաների տրամադրման նոր քաղաքականությանը՝ մրցակցային սկզբունքով սուբվենցիայի տրամադրում լավագույն ծրագրեր ներկայացրած համայնքներին:
Նշված գործընթացով  ՀՀ կառավարությունը խրախուսում է համայնքներին, որպեսզի համայնքներն իրենց ընդհանուր բյուջեում հնարավորինս աճեցնեն կապիտալ ծախսերը նպատակաուղղված համայնքներում փողոցների, այգիների, պուրակների, խաղահրապարակների բարեկարգմանը, համայնքային շենքերի, մշակութային տների, մանկապարտեզների, հանդիսությունների սրահների կառուցմանն ու նորոգմանը, խմելու, կոյուղու, ոռոգման ջրագծերի կառուցմանն ու նորոգմանը,  գիշերային լուսավորության անցկացմանը, գազիֆիկացմանը։


3.      ԿԱՐԳԱՎՈՐՄԱՆ ՆՊԱՏԱԿԸ ԵՎ ԲՆՈՒՅԹԸ
Նախագծով առաջարկվում է  հստակեցնել և կարգավորել ծրագրի իրականացման ընթացքում ի հայտ եկած խնդիրները, մասնավորապես առաջարկվում է՝
-  ծրագրերի իրագործելիության և արդյունավետության բարձրացման նպատակով սահմանել, որ Միջգերատեսչական հանձնաժողովի կողմից կարող են բացասական եզրակացություն տրվել այն համայնքների  սուբվենցիոն փաթեթներին,  եթե յուրաքնչյուր համայնքում 10 տոկոս և ավել են կազմում հետևյալ դեպքերը՝ 
1)  համայնքում  առկա են նախորդող երկու տարվա ընթացքում ոչ բավարար ֆինանսական միջոցների կամ այլ չհիմնավորված պատճառներով հաստատված սակայն չիրականացված սուբվենցիոն ծրագրեր․
 2) համայնքում առկա են սուբվենցիոն ծրագրով նախորդող տարիներին նախատեսված և իրականացված աշխատանքների ավարտից հետո 3 ամսվա ընթացքում ավարտված օբյեկտը շահագործման չհանձնված դեպքեր․
3) համայնքի կողմից նախորդող տարում չեն պահպանվել սույն կարգի 4-րդ հավելվածի 1-ից 3-րդ, 5-րդ, 12-րդ, 15-ից 17-րդ կետերով ամրագրված մշտադիտարկման և ավարտի փաստագրման դրույթների կատարումը․
4)  խախտվել են կարգի 23,1-ից 23․4 -րդ կետերով ամրագրված կատարողականների ․ համաֆինանսավորման փաստաթղթերի ներկայացման ժամկետները.
-սահմանել ժամկետներ՝ շինարարական կազմակերպությունների կողմից կատարողական ակտերի ներկայացման օրվանից համայնքների կողմից դրանց ընթացք տալու համար՝ աշխատանքային 10-օրյա ժամկետ, ինչպես նաև մարզպետների աշխատակազմերի կողմից՝ 10-օրյա ժամկետ՝ համայնքներից ստանալու օրվանից՝ եթե կատարված շինարարական աշխատանքների ընթացքում բացակայում են թերությունները և աշխատանքներն իրականացված են նախգծանախահաշվային փաստաթղթեր և կնքված պայմանագրերի համաձայն։  Իսկ թերությունների առկայության դեպքում՝ առաջարկվում է սահմանել  10-օրյա ժամկետ, ինչը հնարավորություն կտա վերացնել թերությունները։ 
- Առաջարկվում է սահմանել, որ յուրաքանչյուր սուբվենցիոն ծրագրի ընդհանուր գումարի  10 տոկոսը չի հատկացվում՝ մինչև օբյեկտի ավարտական ակտի և շահագործման թույլտվության հաստատումը։ 
Միաժամանակ առաջարկվում է սուբվենցիոն ծրագրերի ուղղություններում՝
- առանձնացնել որպես առանձին ուղղություն՝ «մարզադպրոցների, մարզադաշտերի, մարզական կենտրոնների, երաժշտական դպրոցների, արվեստի, գեղարվեստի, մանկապատանեկան ստեղծագործության կենտրոնների կառուցում, հիմնանորոգում և համապատասխան գույքի ու կահավորանքի ձեռքբերում» ուղղությունը՝ ՀՀ պետ բյուջեից 60-65  տոկոս համաֆինանսավորման չափաբաժնով,
- առանձնացնել  ու հստակեցնել «Բնակելի շենքերի բակային տարածքների բարեկարգում (բակային տարածքների ասֆալտապատում և սալարկում, ոռոգման համակարգերի կառուցում, լուսավորության համակարգերի կառուցում, տարածքների կանաչապատում, տաղավարների ու խաղասարքերի տեղադրում)» ուղղությունը՝ ՀՀ պետ բյուջեից 30-50 տոկոս համաֆինանսավորման չափաբաժնով, 
- «Զբոսայգիների ու պուրակների, խաղահրապարակների, մարզահրապարակների կառուցում և հիմնանորոգում» ուղղության մեջ լրացնել նաև հանրային լողավազանների կառուցման ու հիմնանարոգման ուղղությունը․ 
- հստակեցնել իրականացվելիք սուբվենցիոն ծրագրերի համար ՀՀ պետական բյուջեից համաֆինանսավորման ժամկետները և գումարների չափը։ 
Միաժամանակ առաջարկվում է համապատասխան փոփոխություններ կատարել նաև հայտի ձևաչափում։ 

5. ՆԱԽԱԳԾԻ ՄՇԱԿՄԱՆ ԳՈՐԾԸՆԹԱՑՈՒՄ ՆԵՐԳՐԱՎՎԱԾ ԻՆՍՏԻՏՈՒՏՆԵՐԸ և ԱՆՁԻՆՔ

 Սույն որոշման նախագիծը մշակվել է Հայաստանի Հանրապետության տարածքային կառավարման և ենթակառուցվածքների  նախարարության կողմից:

6. ԱԿՆԿԱԼՎՈՂ ԱՐԴՅՈՒՆՔԸ

Նախագծի ընդունմամբ ակնկալվում է բարձրացնել Հանրապետության համայնքների կողմից տնտեսական և սոցիալական ենթակառուցվածքների զարգացմանն ուղղված Հայատանի Հանրապետության պետական բյուջեից սուբվենցիայի տրամադրման գործընթացի արդյունավետությունը և համայնքային և պետական բյուջեներից ֆինանսական միջոցների նպատակային օգտագործման ապահովումը:

7. ՏԵՂԵԿԱՏՎՈՒԹՅՈՒՆ ԼՐԱՑՈՒՑԻՉ ՖԻՆԱՆՍԱԿԱՆ ՄԻՋՈՑՆԵՐԻ ԱՆՀՐԱԺԵՇՏՈՒԹՅԱՆ և ՊԵՏԱԿԱՆ ԲՅՈՒՋԵԻ ԵԿԱՄՈՒՏՆԵՐՈՒՄ և ԾԱԽՍԵՐՈՒՄ ՍՊԱՍՎԵԼԻՔ ՓՈՓՈԽՈՒԹՅՈՒՆՆԵՐԻ ՄԱՍԻՆ

   Նախագծի ընդունման կապակցությամբ Հայաստանի Հանրապետության պետական բյուջեում ծախսերի և եկամուտների ավելացումներ կամ նվազեցումներ չեն նախատեսվում: 

   8. ՆԱԽԱԳԾԻ ԸՆԴՈՒՆՄԱՆ ԱՌՆՉՈՒԹՅԱՄԲ ԸՆԴՈՒՆՎԵԼԻՔ ԱՅԼ ԻՐԱՎԱԿԱՆ ԱԿՏԵՐԻ ՆԱԽԱԳԾԵՐԸ ԿԱՄ ԴՐԱՆՑ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ԲԱՑԱԿԱՅՈՒԹՅԱՆ ՄԱՍԻՆ

Որոշման նախագծի ընդունմամբ այլ իրավական ակտերում փոփոխություն կատարելու անհրաժեշտություն չի առաջանում։ 

9. ԿԱՊԸ ՌԱԶՄԱՎԱՐԱԿԱՆ ՓԱՍՏԱԹՂԹԵՐԻ ՀԵՏ. ՀԱՅԱՍՏԱՆԻ ՎԵՐԱՓՈԽՄԱՆ ՌԱԶՄԱՎԱՐՈՒԹՅՈՒՆ 2050, ԿԱՌԱՎԱՐՈՒԹՅԱՆ 2021-2026ԹԹ. ԾՐԱԳԻՐ, ՈԼՈՐՏԱՅԻՆ և/ԿԱՄ ԱՅԼ ՌԱԶՄԱՎԱՐՈՒԹՅՈՒՆՆԵՐ

Որոշման նախագիծը բխում է «Հայաստանի վերափոխման ռազմավարություն 2050», «Կառավարության 2021-2026թթ. ծրագիր» /կետ 6․6, 2-րդ ենթակետ և կետ 3.2, 3-րդ պարբերության 1-ին ենթակետ/  ռազմավարական փաստաթղթերի դրույթներից և Կայուն զարգացման նպատակներից:  
Մասնավորապես․ սուբվենցիոն ծրագրերի իրականացումը նպատակաուղղված է հանրապետության բոլոր բնակավայրերում համաչափ և կայուն զարգացում ապահովմանը, բնակչության բարեկեցության բարելավմանը, բնակավայրերն ավելի հարմարավետ ապրելու և գործելու կենսամիջավայր դարձնելուն, ինչպես նաև գործարարության և ներդրումների համար բարենպաստ միջավայր ստեղծելուն։   
Հայաստանի վերափոխման ռազմավարության 9․2․2 և 9․2․3 գործողությունների համաձայն՝ նպաստում է ֆիզիկական ենթակառուցվածքների  մեջ կապիտալ ներդրումների իրականացմանը և ՀՀ մարզերում հարմարավետ ու գրավիչ պայմանների ապահովմանը։
Միաժամանակ, որոշման նախագիծը բխում է Կայուն զարգացման 9-րդ նպատակից /Ստեղծել դիմակայուն ենթակառուցվածքներ/,  11․6-րդ նպատակից /կրճատել քաղաքների բացասական ազդեցությունը շրջակա միջավայրի վրա/, 11,7-րդ նպատակից /հասանելի դարձնել ապահով, ներառական և մատչելի, կանաչ և հանրային տարածքները/։

